**ՀՀ ՔԱՂԱՔԱՇԻՆՈՒԹՅԱՆ ՆԱԽԱՐԱՐԻ 2014 ԹՎԱԿԱՆԻ ՀՈՒԼԻՍԻ 15-Ի N183 ՀՐԱՄԱՆՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՈՒ «ԵՐԵՎԱՆՅԱՆ ՃԱՐՏԱՐԱՊԵՏԱԿԱՆ ԲԻԵՆԱԼԵ 2016» ՀԱՄԱՀԱՅԿԱԿԱՆ ՄՐՑՈՒՅԹ-ՑՈՒՑԱՀԱՆԴԵՍԻ ԱՆՑԿԱՑՄԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Հիմք ընդունելով Հայաստանի Հանրապետության կառավարության 2002 թվականի հուլիսի 25-ի N1294-Ն որոշմամբ հաստատված N1 հավելվածի 14-րդ կետի 4-րդ ենթակետը`

**Հ Ր Ա Մ Ա Յ ՈՒ Մ Ե Մ`**

1. ՀՀ քաղաքաշինության նախարարի 2014 թվականի հուլիսի 15-ի «Երևանյան ճարտարապետական բիենալե» համահայկական մրցույթ-ցուցահանդեսի կազմակերպման և անցկացման կարգը հաստատելու ու «Երևանյան ճարտարապետական բիենալե 2014» համահայկական մրցույթ-ցուցահանդեսի կազմակերպման և անցկացման մասին» N183 հրամանի N1 հավելվածի`
2. 4-րդ կետում «(այսուհետ` Կազմակերպիչ)» բառերից հետո լրացնել «, համագործակցելով Հայաստանի ճարտարապետների միավորման հետ» բառերը, իսկ «info@mud.am» բառերը փոխարինել «info@minurban.am» բառերով,
3. 7-րդ կետի 3-րդ ենթակետում «ցուցադրումը» բառը փոխարինել «ցուցահանդեսը» բառով:
4. Հաստատել «Երևանյան ճարտարապետական բիենալե 2016» համահայկական մրցույթ-ցուցահանդեսի անցկացման ծրագիրը` համաձայն հավելվածի:
5. ՀՀ քաղաքաշինության նախարարի մամուլի քարտուղար Ա.Եսայանին` ապահովել ՀՀ քաղաքաշինության նախարարի 2014 թվականի հուլիսի 15-ի N183 հրաման N1 հավելվածի 5-րդ կետի 6-րդ ենթակետի կատարումը:

Նախարար`

**Ն. ՍԱՐԳՍՅԱՆ**

«\_\_\_\_\_» \_\_\_\_\_\_\_\_\_\_\_\_\_\_\_ 2016թ.

 *ք.Երևան*

Հավելված N1

Հայաստանի Հանրապետության

քաղաքաշինության նախարարի

2014 թվականի հուլիսի 15–ի

N 183 հրամանի

**ԿԱՐԳ**

**«ԵՐԵՎԱՆՅԱՆ ՃԱՐՏԱՐԱՊԵՏԱԿԱՆ ԲԻԵՆԱԼԵ» ՀԱՄԱՀԱՅԿԱԿԱՆ**

**ՄՐՑՈՒՅԹ-ՑՈՒՑԱՀԱՆԴԵՍԻ ԿԱԶՄԱԿԵՐՊՄԱՆ ԵՎ ԱՆՑԿԱՑՄԱՆ**

1. Սույն կարգով սահմանվում է «Երևանյան ճարտարապետական բիենալե» համահայկական մրցույթ-ցուցահանդեսի (այսուհետ` Բիենալե) կազմակերպման և անցկացման կարգը:
2. Բիենալեի անցկացման նպատակն է` Հայաստանի և Սփյուռքի հայազգի ճարտարապետների ներուժի, գիտական և ստեղծագործական մտքի համախմբումը, ճարտարապետության և քաղաքաշինության բնագավառներում միջազգային համագործակցության խթանումը, հայ ճարտարապետական ժառանգության հանրահռչակումը, մասնագիտական ուսուցման բարելավումն ու միջազգային համագործակցության դաշտում մրցունակության բարձրացումը:
3. Բիենալեն անցկացվում է երկու տարին մեկ անգամ` Երևանում: Բիենալեի հանդիսավոր բացումը տեղի է ունենում ճարտարապետության համաշխարհային օրը:
4. Բիենալեի կազմակերպիչ է հանդիսանում Հայաստանի Հանրապետության քաղաքաշինության նախարարությունը (այսուհետ՝ Կազմակերպիչ), համագործակցելով Հայաստանի ճարտարապետների միավորման հետ: Կազմակերպչի հասցեն է` ք.Երևան, Հանրապետության հրապարակ, Կառավարական տուն 3 (e-mail: info@minurban.am):
5. Կազմակերպիչը՝
6. հայտարարում է հերթական Բիենալեի անցկացման, մասնակցության հայտերի և նյութերի ներկայացման ժամկետների մասին.
7. ստեղծում է Բիենալեի աշխատանքների կազմակերպման և անցկացման տնօրինություն.
8. նշանակում է Բիենալեի հանձնակատար.
9. սահմանում է Բիենալեի անվանակարգերը.
10. ստեղծում է Բիենալեի մրցութային հանձաժողով (ժյուրի).
11. լուսաբանում է միջոցառման ընթացքը և արդյունքները:
12. Բիենալեի աշխատանքների կազմակերպման և անցկացման տնօրինություն է հանդիսանում Հայաստանի Հանրապետության քաղաքաշինության նախարարության «Ճարտարապետության ազգային թանգարան-ինստիտուտ» պետական ոչ առևտրային կազմակերպությունը (այսուհետ՝ Տնօրինություն): Տնօրինության հասցեն է՝ ք.Երևան, Հանրապետության հրապարակ, Կառավարական տուն 3 (e-mail: armarchmuseum@gmail.com, ashothaykazun@gmail.com):
13. Տնօրինությունը՝
	1. ստեղծում է Բիենալեի կազմակերպման և անցկացման աշխատանքային խումբը.
	2. նախապատրաստում է Բիենալեի ծրագրի իրականացման շրջանակներում նախատեսվող միջոցառումները (Բիենալեի հանդիսավոր բացում. մրցութային հանձանժողովի աշխատանք, մրցանակների հանձնում, մամլո ասուլիս, դասախոսություններ, վարպետաց դասեր, քննարկումներ և այլն).
	3. ձևավորում է ցուցահանդեսը.
	4. հրատարակում է Բիենալեի կատալոգը:
14. Բիենալեի հանձնակատարն է` Հայաստանի Հանրապետության քաղաքաշինության նախարարության «Ճարտարապետության ազգային թանգարան-ինստիտուտ» պետական ոչ առևտրային կազմակերպության տնօրենը:
15. Հանձնակատարը`
	1. մշակում և Կազմակերպչի հաստատմանն է ներկայացնում Բիենալեի ծրագիրը.
	2. համակարգում է Բիենալեի կազմակերպման և անցկացման աշխատանքների ընթացքը.
	3. իրականացնում է Բիենալեին ներկայացված ցուցադրանյութերի ընտրությունը:
16. Բիենալեին կարող են ներկայացվել հերթական Բիենալեին նախորդող տարիների ընթացքում նախագծված կամ իրականացված քաղաքաշինական օբյեկտների/համալիրների (բնակելի, հասարարական, արտադրական շենքեր), ինտերյերների, ճարտարապետական փոքր ձևերի, բարեկարգման և այլ նախագծեր, ինչպես նաև գիտահետազոտական աշխատանքներ, հոդվածներ, ֆիլմեր, գրքեր, մենագրություններ և այլն:
17. Բիենալեին կարող են մասնակցել Հայաստանի և Սփյուռքի հայազգի ճարտարապետներ, ճարտարապետական արվեստանոցներ, հեղինակային խմբեր, այդ թվում` ճարտարապետական ԲՈՒՀ-երի ուսանողներ (այսուհետ` Մասնակից):
18. Մասնակիցը՝
	1. Տնօրինությանն է ներկայացնում մասնակցության հայտ (համաձայն սույն կարգին կից Ձևի) կոնկրետ անվանակարգի համար.
	2. ընտրում է ցուցադրությունների ներկայացման համար անհրաժեշտ մակերեսը (1-4 քառ. մետր) և ցուցադրական վահանակի չափը (80x120 սմ` ըստ ուղղահայաց ցուցադրանքի)` մեկ աշխատանքին մեկ վահանակ հաշվարկով.
	3. իրականացնում է ցուցադրանյութի պատրաստումը և ձևավորումը (վահանակ, մանրակերտ, ֆիլմ և այլն).
	4. գրավոր հաստատում է Բիենալեի Կատալոգում իր աշխատանքի ներառումը, նշում ներկայացվող նյութի մատուցման ձևը և նշված նյութը էլեկտրոնային կրիչով տրամադրում Տնօրինությանը` Կազմակերպչի կողմից հայտարարված ժամկետներում:
19. Մասնակցի ցանկությամբ ցուցադրանյութերի ձևավորման, տպագրության, դրանց տեղադրման և ապամոնտաժման աշխատանքները կարող են իրականացվել Տնօրինության կողմից:
20. Բիենալեի մրցանակակիրների ընտրության նպատակով ստեղծված մրցութային հանձնաժողովի (այսուհետ` Հանձնաժողով) կազմում ընդգրկվում են Հայաստանի և Սփյուռքի անվանի ճարտարապետներ և ճարտարագետներ:
21. Հանձնաժողովը սահմանված ժամկետում ուսումնասիրում և քննարկում է Բիենալեին ներկայացված աշխատանքները, ամփոփում Բիենալեի արդյունքները և Հանձնաժողովի անդամների առնվազն երեք քառորդի ներկայությամբ կայացնում որոշում` ձայների պարզ մեծամասնությամբ:
22. Բիենալեի անվանակարգերն են.
	1. լավագույն հասարակական/արտադրական շենք (բազմաֆունկցիոնալ համալիր).
	2. լավագույն բնակելի շենք (բազմաբնակարան բնակելի տուն, մենատուն),
	3. լավագույն ինտերյեր.
	4. ճարտարապետական փոքր ձևեր.
	5. պատմամշակութային հուշարձանի վերականգնում.
	6. հայկական ճարտարապետության և հայ ճարտարապետների մասին տպագիր հրատարակություն, ֆիլմ.
	7. երիտասարդ մասնակից (մինչև 35 տարեկան, այդ թվում՝ ճարտարապետական ԲՈՒՀ-երի ուսանողներ):
23. Սույն կարգի 16-րդ կետով սահմանված անվանակարգերում 1-ին, 2-րդ և 3-րդ տեղեր գրավողներին տրվում են Բիենալեի դափնեկրի դիպլոմներ:
24. Բիենալեի դափնեկրի 1-ին կարգի դիպլոմ ստացած մասնակիցը ստանում է Հայաստանի Հանրապետության քաղաքաշինության նախարարության «Քաղաքաշինության բնագավառում նշանակալի ավանդի համար» ոսկե մեդալ:
25. Սույն կարգի 18-րդ կետում նշված ոսկե մեդալ ստացած դափնեկիրներից (բացառությամբ` սույն կարգով սահմանված 16-րդ կետի 7-րդ ենթակետում նշված մասնակիցների) ընտրվում է Բիենալեի բացարձակ հաղթողը, որին հանձնվում է Բիենալեի բարձրագույն պարգևը՝ Հայաստանի Հանրապետության քաղաքաշինության նախարարության և Հայաստանի ճարտարապետների միավորման կողմից հիմնված «Ալեքսանդր Թամանյանի» ոսկե մեդալը (Գրան Պրի):
26. Ճարտարապետական արվեստանոցին կամ հեղինակային խմբին պարգևատրելու դեպքում` սույն կարգի 18-րդ և 19-րդ կետերով սահմանված պարգևները հանձնվում են ճարտարապետական արվեստանոցի կամ հեղինակային խմբի ղեկավարին, իսկ դրանց մյուս անդամներին կարող են տրվել պարգևատրման մասին վկայականներ:
27. Բիենալեի բոլոր մասնակիցներին հանձնվում են մասնակցության դիպլոմներ: Առանձին մրցանակներ և պատվոգրեր կարող են շնորհվել մրցույթի կազմակերպիչների, հովանավորների և այլ կազմակերպությունների կողմից:
28. Բիենալեին ներկայացված բոլոր աշխատանքները (բացառությամբ` ուսանողական աշխատանքների) ներառվում են Բիենալեի կատալոգում: Բիենալեի բոլոր մասնակիցներին հանձնվում է կատալոգի մեկական օրինակ:
29. Բիենալեի արդյունքների հրապարակումը և մրցանակների հանձնումը կատարվում են հանդիսավոր պայմաններում:
30. Բիենալեի միջոցառումների կազմակերպման և անցկացման հետ կապված ծախսերը կատարվում են Հայաստանի Հանրապետության պետական բյուջեի, Բիենալեի հովանավորների և օրենքով չարգելված այլ միջոցների հաշվին:
31. Մրցույթին ներկայացված աշխատանքները, արդյունքներից անկախ, ի պահ են տրվում «Ճարտարապետության ազգային թանգարան-ինստիտուտ» պետական ոչ առևտրային կազմակերպությանը:

**Ձև**

**ՀԱՅՏ**

**«ԵՐԵՎԱՆՅԱՆ ՃԱՐՏԱՐԱՊԵՏԱԿԱՆ ԲԻԵՆԱԼԵ 2016»**

**ՀԱՄԱՀԱՅԿԱԿԱՆ ՄՐՑՈՒՅԹ-ՑՈՒՑԱՀԱՆԴԵՍԻ ՄԱՍՆԱԿՑՈՒԹՅԱՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

անհատ մասնակից (անուն, ազգանուն)/կազմակերպություն (անվանում),

ի դեմս` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

պաշտոն, անուն, ազգանուն (կազմակերպությունների համար)

ցանկանում եմ մասնակցել «Երևանյան ճարտարապետական Բիենալե - 2016» համահայկական մրցույթ-ցուցահանդեսին հետևյալ անվանակարգում՝

□ հասարակական/արտադրական շենք (բազմաֆունկցիոնալ համալիր)

□ բնակելի շենք (բազմաբնակարան բնակելի տուն, մենատուն)

□ ինտերյեր

□ ճարտարապետական փոքր ձև

□ պատմամշակութային հուշարձանի վերականգնում

□ հայկական ճարտարապետության և հայ ճարտարապետների մասին տպագիր

 հրատարակություն, ֆիլմ

□ երիտասարդ մասնակից (մինչև 35 տարեկան, այդ թվում՝ ճարտարապետական ԲՈՒՀ-երի ուսանողներ)

Ներկայացնում եմ \_\_\_\_\_\_\_\_ վահանակ,

 \_\_\_\_\_\_\_\_ մանրակերտ,

 \_\_\_\_\_\_\_\_ ֆիլմ,

 \_\_\_\_\_\_\_\_ տպագիր նյութ,

այլ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ :

 (նշել ներկայացվող նյութերի անվանումը)

Հասցե \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հեռ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ֆաքս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հայտատու \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (անուն, ազգանուն) (ստորագրություն)

**Կ. Տ.**

(իրավաբանական անձանձ համար)

 «\_\_\_\_\_» \_\_\_\_\_\_\_\_\_\_\_\_\_\_\_\_\_\_ 2016 թ.